open-index/open-wikipedia-markdown huggingface dataset:
Seqenenre Tao

**Seqenenre Tao** (myös **Seqenera Thot-aa** tai **Sekenenra Taa**) oli Egyptin faarao Thebassa. Hänen hallitusaikansa on epävarma. Hänen arvellaan hallinneen Seitsemännentoista dynastian aikana noin vuonna 1560 eaa.–1558 eaa tai 1545 eaa. Hän eli samaan aikaan kun Niilin suistossa hallitsi hyksojen 15. dynastia. Seqenenre Tao menehtyi väkivaltaisesti joko taistelussa tai joutui salamurhan kohteeksi.

Seqenenre oli faarao Ahmosen:n ja kuningatar Tetisherin poika. Seqenenre Tao:n kuoltua Egyptin faaraoksi nousi hänen poikansa Kamose. 

## Muumio

Faarao Seqenenre Taon muumio löydettiin vuonna 1881 Deir el-Bahrin hautausalueelta. Samaan hautaan oli haudattu 18.dynastian ja 19.dynastian faaraot Ahmose (hänen toinen poikansa), Amenhotep I , Thutmosis I, Thutmosis II, Thutmosis III , Ramses I , Seti I , Ramses II ja Ramses IX.

Seqenenren muumion perusteella tiedetään, että hän kuoli väkivaltaisesti. Hänen muumiossaan on viisi vakavaa päävammaa – murskaavan iskun jälki, kolme kirvesvammaa sekä keihään tai miekan piston aiheuttama vamma. Tutkimusten mukaan kirveshaavat on aiheutettu hänen maatessaan maassa, joten osa tutkijoista on arvellut, että Seqenenre murhattiin hänen nukkuessaan. On kuitenkin mahdollista, että hän kuoli taistelussa. Joka tapauksessa hänet on jouduttu balsamoimaan kiireesti eikä raajoja ole järjestetty oikein. Tämä viittaa siihen, että faarao kuoli äärimmäisissä olosuhteissa.

## Lähteet
Dogma

**Dogma** voi tarkoittaa ainakin seuraavia:

* Dogmi, opinkappale, oppilause tai uskonkappale
* Dogma 95, tanskalainen elokuvakoulukunta ('dogmaelokuva')
* Dogma, Saila Susiluodon runokokoelma (Otava 2012)
* *[[Dogma (elokuva)|Dogma]]*, Kevin P. Smithin ohjaama yhdysvaltalainen elokuva vuodelta 1999
* The Dogma, italialainen metalliyhtye
* *[[Dogma (Gegen die Zeit)]]*, Taktlossin ja MC Basstardin albumi
* *[[Dogma (Tall Dwarfin albumi)|Dogma]]*, Tall Dwarfin albumi
* ”Dogma”, Marilyn Mansonin kappale albumilta *[[Portrait of an American Family]]*.
Campeche

**Campeche** on Meksikon osavaltio. Se oli ennen osa Yucatánia, mutta erotettiin 7. elokuuta 1857 omaksi osavaltiokseen. Campechen naapuriosavaltiot ovat Yucatán, Quintana Roo ja Tabasco. Etelässä sillä on yhteistä rajaa Guatemalan kanssa ja lännessä se rajoittuu Meksikonlahteen. Campechen pääkaupunki on Campeche. Muita kaupunkeja osavaltiossa ovat mm. Champotón, Ciudad del Carmen, Escárcega, Bolonchén, Calkiní, Dzitbalché, Hecelchakán, Hopelchén, Lerma, Tenabo ja Sabancuy. 

Osavaltion pinta-ala on 57 924  neliökilometriä ja asukasluku noin 894 100 (2014).

## Lähteet

## Aiheesta muualla
Coahuila

**Coahuila** (Coahuila de Zaragoza) on osavaltio Meksikossa. Se sijaitsee maan pohjoisosassa. Coahuila on Meksikon kolmanneksi suurin osavaltio, ja sen pinta-ala on . Osavaltio koostuu . Vuonna 2014 osavaltion asukasluvuksi arvioitiin noin .

Coahuilan pääkaupunki on Saltillo, ja muita kaupunkeja ovat osavaltion entinen pääkaupunki Monclova sekä Piedras Negras ja Torreón.

## Lähteet

## Aiheesta muualla
Colima (täsmennyssivu)

**Colima** voi tarkoittaa ainakin seuraavia asioita:

*Colima, osavaltio Meksikossa 
**Colima, osavaltion pääkaupunki
*Colima, tulivuori Meksikossa.
Durango

**Durango** (virallinen nimi espanjaksi: *Estado Libre y Soberano de Durango*) on osavaltio Meksikossa. Vuonna 2014 osavaltion asukasluku oli noin 1,7 miljoonaa. Myös osavaltion pääkaupunki on nimeltään Durango. Osavaltion pinta-ala on 123 451 neliökilometriä, joten se on Meksikon neljänneksi suurin osavaltio. Durango jakautuu 39 kuntaan.

## Lähteet

## Aiheesta muualla
Durango (täsmennyssivu)

**Durango** tarkoittaa seuraavia asioita:

*Durango, Meksikon osavaltio
**Durango, osavaltion pääkaupunki
*Durango, kaupunki Baskimaassa Espanjassa
*Durango, kaupunki Coloradossa
*Durango, kaupunki Iowassa
*Durango, GP2-sarjassa kilpaileva talli.
Colima

**Colima** on yksi Meksikon 32 osavaltiosta. Se sijaitsee maan länsirannikolla ja sen pääkaupunki on Colima. Osavaltio rajoittuu pohjoisessa ja idässä Jaliscoon, etelässä Michoacániin ja lännessä Tyyneen valtamereen. Coliman pinta-ala on 5&nbsp;625 neliökilometriä ja asukasluku noin 650&nbsp;555 (2010). Revilla Gigedon saaret Tyynessä valtameressä kuuluvat Coliman osavaltioon. Osavaltio on jaettu kymmeneen kuntaan: Armería, Colima, Comala, Coquimatlán, Cuahtémoc, Ixtlahuacán, Manzanillo, Minatitlán, Tecomán ja Villa de Álvarez.

Osavaltion nimi tulee náhuatlinkielisestä nimestä, jolla kutsuttiin entistä Collimanin kuningaskuntaa. Nimi koostuu náhuatlin sanasta *cōlli* ’isoisä, esi-isä’ sekä *-mān* jatkeesta, eli ”paikka, jossa esi-isät hallitsevat”.

Colima on Meksikon neljänneksi pienin osavaltio, ja sen inhimillisen kehityksen indeksi on korkea.

## Maantiede

### Maastonmuodot
Colimassa on suuri tulivuori, Volcán de Colima, joka sijaitsee Coliman ja Jaliscon osavaltioiden rajalla. Tulivuori on osa toisen vuoren, Nevado de Colima, kanssa luonnonsuojelualuetta, jota kutsutaan jälkimmäisen nimellä. Huolimatta tulivuoren aktiivisuudesta, maatalouden kehitys on jatkunut ympäröivällä alueella. Osavaltiossa on kaksi avaraa lahtea: Manzanillo ja Santiago, kuten myös Revillagigedon saaristo. Coliman suurimmat joet tulevat Jaliscosta. Rannikkoalueella sijaitsevat laguunit Potrero Grande, Miramar, San Pedrito, Alcuzahe, Amela ja Cuyutlán, joka on erittäin suolapitoinen.

### Ilmasto
Coliman osavaltiossa on trooppinen kuivan talven ilmasto, lukuun ottamatta vuoria, joissa on semitrooppinen kuivan talven ilmasto, ja Tecománin tasankoa, jossa on trooppinen puolikuiva ilmasto. Osavaltion vuoden keskimääräinen lämpötila on 28 °C astetta ja se vaihtelee korkeimmillaan 38 °C ja matalimmillaan 12 °C välillä. Vuosittainen keskimääräinen sademäärä on 983 millimetriä.

## Kulttuuri
### Gastronomia
Suosituimpiin ja osavaltion tyypillisiin ruokiin kuuluvat *sopito*t – pienet *tostada-*tortillat, joiden päällä on *picadillo*-tyyliin tehtyä lihaa ja paljon kastiketta. Pozole (keitetty maissi) sianlihan kanssa on perinteinen välipala. Atsteekit valmistivat pozolea alun perin ihmislihasta, mutta se korvattiin porsaanlihalla, kun kannibalismi kiellettiin. Muita tyypillisiä ruokia ovat *tatemado*, *pepena* ja *cuachala*. Comala on tunnettu maitotuotteiden, kuten juustojen ja kerman valmistuksesta.

## Lähteet

## Aiheesta muualla
México (osavaltio)

**Estado de México** eli **Méxicon osavaltio** on osavaltio Meksikossa. Se rajoittuu pohjoisessa Hidalgoon, idässä Tlaxcalaan ja Pueblaan, etelässä Morelosiin ja Guerreroon sekä lännessä Michoacániin. Sen itäinen osa ympäröi liittovaltion pääkaupunki Méxicoa kolmelta puolelta.
Osavaltion pinta-ala on 22 357 neliökilometriä ja asukasluku noin 16,6 miljoonaa (2014). Estado de México on Meksikon väkirikkain osavaltio. Sen pääkaupunki on Toluca.

## Maantiede

Osavaltio sijaitsee maan keskusylängöllä (Mesa Central), keskimäärin yli kolmen kilometrin korkeudella merenpinnasta. Sen ilmasto on viileä, maaperä rehevää ja sateet runsaita.

Osavaltion pohjoisosa on tasankoa ja kukkuloita, etelässä on rotkoja ja vuoria, idässä on tulivuoria, lännessä vuoria ja kukkuloita. Keskiosassa on laakeita laaksoja. Osavaltion jokia ovat Lerma, Tula,  Moctezuma ja Pánuco. Eräillä alueilla ei ole lainkaan vesistöjä.

Miljoonat monarkkiperhoset talvehtivat alueella. Niiden suojelemiseksi perustettu Mariposa Monarcan biosfäärialue  sijaitsee Michoacánin ja Estado de Méxicon alueella. Se on Unescon maailmanperintökohde.

Osavaltiossa on yhdeksän kansallispuistoa.

## Historia
Meksikon laaksossa on ollut asutusta ainakin 5000-luvulta eaa. Siellä on kehittynyt monia kulttuureja, joista tunnetuimpia olivat olmeekit ja tolteekit. Teotihuacán rakennettiin vuosina 100-600 ja siitä tuli mesoamerikan kulttuurillinen, kaupallinen ja uskonnollinen keskus. Asteekit vaelsivat alueelle 1200-luvulla ja ottivat vallan. Sitten saapuivat espanjalaiset.

## Talous
Väkirikkaassa osavaltiossa on monenlaista teollisuutta: siellä tuotetaan 
elintarvikkeita, koneita, elektroniikka, kemikaaleja, tekstiileitä ja paperia. Estade do Méxiconssa toimivia yrityksiä ovat Chrysler, Ford, Nissan, Hoechst, Pfizer ja Motorola. Maailmanperintökohteet ja kansallispuistot tuovat matkailijoita. Maatiloilla kasvatetaan vihanneksia ja hedelmiä sekä viljaa.
 
## Lähteet

## Aiheesta muualla
Guanajuato

**Guanajuato** (virallinen nimi espanjaksi *Estado Libre y Soberano de Guanajuato*) on osavaltio Meksikossa. Myös sen pääkaupunki on nimeltään Guanajuato. Guanajuaton naapuriosavaltiot ovat San Luis Potosí, Querétaro, Michoacán ja Jalisco.

Osavaltion pinta-ala on 30&nbsp;608 km² ja vuoden 2014 väkiluku noin 5,8 miljoonaa.

Osavaltion talous on pitkään hyötynyt maailman rikkaimpiin kuuluvista hopeakaivoksista.

## Lähteet

## Aiheesta muualla
Kerkko Koskinen

**Kerkko Klemetti Koskinen** (s. 7. tammikuuta 1973 Espoo) on suomalainen säveltäjä ja muusikko. Hänen tunnetuimpia soolokappaleitaan ovat ”Mayday”, ”Sateentekijä" ja ”Rakkaus viiltää”. Kerkko Koskinen oli myös vuosina 1994–2001 aktiivisesti toimineen Ultra Bra -yhtyeen perustajajäsen ja johtohahmo. Koskinen sävelsi lähes kaikki Ultra Bran kappaleet ja soitti yhtyeessä pianoa.

Koskinen on toiminut muun muassa levy-yhtiö BMG:n kykyjenetsijänä ja säveltänyt musiikkia elokuviin *[[Nousukausi (elokuva)|Nousukausi]]* (2003) ja *[[Hymypoika (elokuva)|Hymypoika]]* (2003). Vuonna 2004 hän sai Jussi-palkinnon musiikistaan elokuvaan *Nousukausi*. Kerkko Koskinen on säveltänyt kappaleita Vuokko Hovatan soololevylle *[[Lempieläimiä]]* (2008), muun muassa euroviisuehdokkaana olleen ”Virginian”. Lisäksi Koskinen on säveltänyt ja sovittanut murhatulle toimittaja Anna Politkovskajalle omistetun kappaleen ”Uuden ajan kynnyksellä”. Vuonna 2006 Koskisen sävellys ”Shanghain valot” pyrki Annika Eklundin laulamana Suomen edustajaksi Euroviisuihin. Kappaleesta syntyi hitti ja yhteistyö Eklundin kanssa jatkui myös seuraavilla albumeilla.

2012 Koskinen perusti superyhtyeen Kerkko Koskinen Kollektiivi. Yhtyeessä ovat Kerkon lisäksi Manna, Vuokko Hovatta ja Maija Vilkkumaa. Yhtyeessä on aiemmin ollut myös Paula Vesala.

Koskiselle myönnettiin valtion kolmivuotinen taiteilija-apuraha 2021.

## Soolotuotanto
### Albumit
* 
* 
* 
* 
* 
* 
* 
* 
* 
* 

### Singlet
* 
* 
* 
* 

## Yksityiselämä
Kerkko Koskinen oli vuosina 1996–2001 naimisissa kansanedustajan ja Ultra Bran sanoittajan Anni Sinnemäen kanssa. Vuosina 2004–2008 hän oli aviossa näyttelijä-laulaja Pihla Viitalan kanssa.

## Lähteet

## Aiheesta muualla
* City-lehden artikkeli
* Anna.fi | Julkkikset | Kerkko Koskinen
* Kerkko Koskinen -historiikki, -diskografia ja -levyarvosteluita verkkosivustolla AllMusic.com (englanniksi)
* Kerkko Koskinen -diskografia tekijätietoineen ja eri julkaisuineen verkkosivustolla Discogs.com (englanniksi)
* Kerkko Koskinen -albumeita kuunneltavissa suoratoistona verkkosivustolla Play.Spotify.com
* Kerkko Koskinen Kollektiivi -albumeita kuunneltavissa suoratoistona verkkosivustolla Play.Spotify.com
* Kerkko Koskinen Orchestra -albumeita kuunneltavissa suoratoistona verkkosivustolla Play.Spotify.com
La Paz (täsmennyssivu)

**La Paz** () voi tarkoittaa seuraavia:

## Paikkoja
### Argentiina
* La Paz, kaupunki Entre Ríosin maakunnassa, Argentiinassa
* La Paz, kaupunki Mendozan maakunnassa, Argentiinassa
* La Paz, departementti Catamarcan maakunnassa, Argentiinassa
* La Paz, departementti Mendozan maakunnassa, Argentiinassa

### Bolivia
* La Paz, Bolivian hallinnollinen pääkaupunki
* La Paz, departementti Boliviassa

### Costa Rica
* La Pazin vesiputous, vesiputous Costa Ricassa

### El Salvador
* La Paz, departementti El Salvadorissa

### Espanja
* La Paz, kaupunginosa Madridissa, Espanjassa
* La Paz, kaupunginosa Cádizin kaupungissa, Espanjassa
* La Paz, kaupunginosa Granadan kaupungissa, Espanjassa
* Torrero – La Paz, alue Zaragozan kaupungissa, Espanjassa

### Filippiinit
* La Paz, kunta Abran maakunnassa, Filippiineillä
* La Paz, kunta Agusan del Surin maakunnassa, Filippiineillä
* La Paz, kunta Leyten maakunnassa, Filippiineillä
* La Paz, kunta Tarlacin maakunnassa, Filippiineillä
* La Paz-Lapuz, kaupunginosa Iloilo Cityn kaupungissa, Filippiineillä

### Honduras
* La Paz, kaupunki La Pazin departementissa, Hondurasissa
* La Paz, departementti Hondurasissa

### Meksiko
* La Paz, kaupunki Baja California Surin osavaltiossa, Meksikossa
* La Paz, kunta Baja California Surin osavaltiossa, Meksikossa
* La Paz, kaupunki Chihuahuan osavaltiossa, Meksikossa
* La Paz, kaupunki Coahuilan osavaltiossa, Meksikossa
* La Paz, kaupunki Michoacánin osavaltiossa, Meksikossa
* La Paz, kaupunki Nuevo Leónin osavaltiossa, Meksikossa
* La Paz, kaupunki Oaxacan osavaltiossa, Meksikossa
* La Paz, kunta Méxicon osavaltiossa, Meksikossa

### Päiväntasaajan Guinea
* Ciudad de la Paz eli Oyala, Päiväntasaajan Guinean tuleva pääkaupunki

### Uruguay
* La Paz, kaupunki Canelonesin departementissa, Uruguayssa
* La Paz, kylä Colonian departementissa, Uruguayssa

### Yhdysvallat
* La Paz, kaupunki Indianan osavaltiossa, Yhdysvalloissa
* La Pazin piirikunta, piirikunta Arizonan osavaltiossa, Yhdysvalloissa
* La Paz, aavekaupunki Arizonan osavaltiossa, Yhdysvalloissa

## Henkilöitä
* Sonia de la Paz (s. 1949), kuubalainen koripalloilija

## Muita merkityksiä
* La Paz, yhdysvaltalainen ravintolaketju
* 1008 La Paz, päävyöhykkeen asteroidi.
Tombstone

**Tombstone** (englantia, ’hautakivi’) voi tarkoittaa ainakin seuraavia:

* Tombstone, kaupunki Arizonassa, Yhdysvalloissa
* *[[Tombstone (tietokonepeli)|Tombstone]]*, Real Time Strategy Shooter -tietokonepeli
* *[[Tombstone (elokuva)|Tombstone]]*, vuoden 1993 lännenelokuva
* Tombstone, pakastepizzamerkki
* Tombstones, ohjelmointi
* Tombstone, typografia
* Tombstone, sarjakuvahahmo Marvel Comics -sarjakuvissa
Supersäieteoria

**Supersäieteoria** eli supersymmetrinen säieteoria on 1980-luvulla syntynyt teoria. Se on yritys selittää luonnon alkeishiukkaset ja perusvuorovaikutukset yhdellä fysikaalisella teorialla. Supersäieteoria mallintaa alkeishiukkaset pienenpienten supersymmetristen säikeiden värähtelyinä (yhden säikeen pituus on 10-35 metrin luokkaa). Tämän teorian mukaan värähdykset tapahtuisivat useassa eri ulottuvuudessa. Supersäieteorian eri muunnelmat ovat eräitä ehdokkaita fyysikoiden etsiessä kaikki fysikaaliset ilmiöt selittävää niin sanottua kaiken teoriaa, mutta ne ovat saaneet osakseen myös laajaa arvostelua, eniten sen vuoksi, ettei niiden antamia tuloksia kyetä testaamaan kokeellisesti.

Supersäieteoriassa esitellään myös uudenlainen hiukkanen, painovoimaa välittävä gravitoni. Supersäieteoria ottaa huomioon paljon muitakin hiukkasia, siksi sitä pidetään hyvänä ehdokkaana kaiken teoriaksi.

Tätä teoriaa tukevat tutkijat toivovat, että supersäieteoriasta löytyisi vastaus pimeään energiaan ja aineeseen. Kuitenkaan mitään ilmiöitä, jotka johtuisivat supersäieteoriasta, ei ole voitu kokeellisestikaan todistaa.

## Katso myös

*Säieteoria
*M-teoria

## Kirjallisuutta

* Greene, Brian (2006): *Kosmoksen rakenne: Avaruus, aika ja todellisuus*. Suom. Kimmo Pietiläinen. Helsinki: Terra Cognita, 2005. (Alkuteos: The Fabric of Cosmos: Space, Time and the Texture of Reality, 2004.) 

* Greene, Brian (2000): *Kätketyt ulottuvuudet: Supersäikeet, ajan halkeamat ja maailmanselityksen haaste*. Suom. Mikko Vänttinen. Helsingissä: Otava, 2000. (Alkuteos: The Elegant Universe: Superstrings, Hidden Dimensions, and the Quest for the Ultimate Theory, 1999.) 

## Aiheesta muualla

* http://superstringtheory.com/ "Official String Theory Web Site"
* Has string theory tied up better ideas in physics? Northwest Florida Daily News. Internet Archiven arkistokopio vuodelta 2006.
Rabbi

**Rabbi** tai **rabbiini** (klassisessa , nyky tai , *rabi*) on juutalaisuudessa opettaja, viisas henkilö, kirjaimellisesti ”suuri (henkilö)”.

Rabbien rooli juutalaisessa yhteisössä on ollut ja on edelleen hyvin moninainen. Muinaisina aikoina nimityksellä tarkoitettiin niitä henkilöitä, jotka olivat erottautuneet juutalaisuuden pyhien kirjoitusten tutkimiseen. Babylonialaisen Talmudin aikoina 200-luvun jälkeen rabbit olivat auktoriteetteja juutalaisen lain tulkitsemisessa. Keskiajalla rabbit olivat vastuussa juutalaisen uskon ja lain opettamisesta ja lain soveltamisesta. Nykyisin rabbin toimenkuvaan kuuluu usein myös jumalanpalveluksissa toimiminen ja seurakunnan edustaminen ulkopuolelle.

## Historia

Arvonimenä *rabbi* ei esiinny vielä Toorassa. Matteus (23:7) mainitsee sen merkityksessä ”mestarini”, jota fariseukset mielellään halusivat itsestään käytettävän. Rabbinimitykset suoritti sanhedrin 400-luvulle saakka, jolloin se lakkautettiin.

Babylonialaisessa Talmudissa rabbilla tarkoitettiin Raamatun ja suullisen lain tulkitsijaa ja puolustajaa. Rabbilla oli lähes aina myös siviiliammatti, josta hän sai elantonsa.

Keskiajalla rabbista tuli laintulkitsijan lisäksi opettaja, tuomari, saarnaaja ja juutalaisen seurakunnan henkinen johtaja. Yhteisön jäsenet saivat usein valita oman rabbinsa. Rabbin arvo määräytyi hänen oppineisuutensa mukaan, eikä heillä ollut hierarkiaa. Rabbit saivat säännöllistä palkkaa tai urakkapalkkaa suoritetuista tehtävistään riippuen. Rabbin tehtäviin ei vielä keskiajalla kuulunut esimerkiksi jumalanpalveluksen johtaminen tai avioliittoon vihkiminen.

1800-luvulla haskalahin myötä rabbien toimenkuva laajeni käsittämään samoja tehtäviä, joita kristillisen kirkon papeilla on. Rabbit alkoivat johtaa jumalanpalveluksia ja edustaa seurakuntaa ulospäin, eivätkä enää toimineet tuomareina ja opettajina entiseen tapaan. Konservatiivisessa suuntauksessa pyritään yhä säilyttämään myös rabbien vanhaa toimenkuvaa.

## Suomen rabbit

Vuonna 2012 ensimmäiseksi suomenkieliseksi Helsingin juutalaisen seurakunnan rabbiksi valittu Simon Livson toimi koko Suomen ylirabbiinina tammikuusta 2013 marraskuuhun 2021.

## Naiset rabbeina

Nykyisin kaikki juutalaiset suuntaukset ortodokseja lukuun ottamatta sallivat virallisesti myös naisten vihkimisen rabbeiksi. Ensimmäinen rabbiksi vihitty nainen oli berliiniläinen Regina Jonas vuonna 1935. Yhdysvalloissa ensimmäiset naisrabbit vihittiin 1970-luvulla.

## Tunnettuja rabbeja
* Luettelo tunnetuista rabbeista

## Lähteet
Rick Random

Avaruusetsivä **Rick Random** on kuvitteellinen sarjakuvahahmo, jonka tunnetuin piirtäjä on Ron Turner.

Ron Turner ihaili suuresti *[[Dan Dare (sarjakuva)|Dan Daren]]* piirtäjää Frank Hampsonia ja hän tarttui innokkaasti tilaisuuteen, kun sai alkaa piirtää vakituisesti avaruusseikkailusarjaa "Space Detective – Rick Random" lehteen *Super Detective Library* (SDL).  Turner oli aikaisemmin piirtänyt sarjaa "Space Ace" *Lone Star* –lehteen, ja Rick Random perikin piirteensä pitkälti tämän sarjan sankarilta, kersantti Bill Craigilta; tukan väri tosin vaihtui tummasta vaaleaan.

Rick Random suoritti ensiesiintymisensä vuonna 1954 tarinassa *Crime Rides the Spaceways* (SDL  n:o 37), suomeksi "Kostaja avaruuslaivassa" Korkeajännityssarjassa 24/1954. Rick on Planeettain rikostutkimuskeskuksen johtaja (Head of the Interplanetary Bureau of Investigation, I.B.I.).

Rick Randomilla on seikkailuissaan usein apunaan kaunis naispuolinen apuri Andi Andrews ja vastustajanaan jokin hullu tiedemies. Hän myös usein ratkoo murhatapauksia oikean etsivän tapaan runsaasti tupakoiden. Vaikka seikkailut tapahtuvatkin tulevaisuudessa, sekä hahmot että asenteet ovat hyvin 50-lukulaisia.

Conrad Frost ja tieteiskirjailija Harry Harrison kirjoittivat Rick Random -tarinat.

Rick Randomin toinen vakiopiirtäjä Bill Lacey piirsi Rick Randomin lisäksi sarjoja Mustanaamio (Blackshirt) ja John Steel, joita myös julkaistiin suomalaisessa Korkeajännityssarjassa.

64-sivuisia Rick Random –sarjakuvia julkaistiin viisi vuotta. Britanniassa 60-luvulle tultaessa tulevaisuusseikkailut saivat väistyä menneisyyden sankaritarinoiden, sotasarjojen tieltä. Battler Britton alkoi loputtoman ilmataistelunsa Britannian puolesta, taistelut saksalaisia vastaan jatkuivat ikuisesti. Näin tapahtui myös suomalaisessa Korkeajännitys-lehdessä.

Vuonna 1978 science fiction -sarjakuvaa julkaisevan *2000AD* -lehden erikoisnumerossa uusittiin vanha Rick Random -seikkailu "SOS From Space". Seuraavana vuonna samassa lehdessä ilmestyi kokonaan uusi jatkoseikkailu "The Riddle Of The Astral Assassin" Ron Turnerin piirtämänä lähes 20 vuoden tauon jälkeen. Rick Randomin paluu jäi kuitenkin lyhyeksi, sillä lukijat olivat tottuneet paljon synkempiin tulevaisuusvisioihin Judge Dreddin tyyliin. Rick Random näytti seikkailevan tulevaisuudessa, mutta todellisuudessa hän eli 1950-luvulla.

Ron Turner piirsi sarjakuvia kuolemaansa saakka ja kuoli 76-vuotiaana 19. joulukuuta 1998.

Rick Randomia on julkaistu Suomessa uudelleen Korkeajännityksen erikoisnumeroissa.

Nykykatsojalle sarjan alkuperäisen iän kertoo eritoten se, että sarjan hahmot tupakoivat runsaasti aikakauden tavan mukaan. 

## Rick Random Korkeajännityssarjassa

## Katso myös

* Battler Britton
* Korkeajännitys
* Jet-Ace Logan

## Aiheesta muualla

* Pelkoa ja inhoa avaruudessa
Knut Posse

**Knut Jönsson Posse** (n. 1440–1500) oli ruotsalainen sotapäällikkö, joka muistetaan Suomessa Viipurin linnan menestyksekkäästä puolustamisesta venäläisiä vastaan vuonna 1495. Knut Possen kerrotaan myös olleen Viipurin pamauksen kansantarinan tapahtumien takana. Knut Posse oli Jöns Lage Possen ja Märta Knutsdotterin (Tre Rosor) poika. Knut Posse on haudattu Turun tuomiokirkkoon.

Knut Posse otti osaa Brunkebergin taisteluun vuonna 1471 Tukholmassa, jossa ruotsalaisten porvarien onnistui lakkauttaa saksalaisten oikeus puoleen porvarien ja hallintomiesten säätypaikoista valtakunnan kaupungeissa. Knut Possesta tuli valtaneuvos Ruotsissa 1473, ja hän sai Hämeen linnan linnanisännyyden 1474. Knut Posse valloitti valtionhoitaja Sten Sturelle Raaseporin linnan 1487. Knut Posse sai 1499 myös Kastelholman linnan päällikkyyden.

## Viipurin linnanisäntä

Knut Posse toimi Viipurin linnan linnanisäntänä vuonna 1495, ja 30. marraskuuta käänsi pakosalle Moskovan suuriruhtinaan Ivanin sotaväen, joka oli juuri valloittamaisillaan Viipurin. Kansantarinoiden mukaan puolustusta johtanut Knut Posse olisi räjäyttänyt yhden linnan torneista. Toisten tarinoiden mukaan kyseessä olisi ollut taivaalla nähty valoilmiö, joka olisi muistuttanut esimerkiksi Pyhän Andreaan ristiä (X:n muotoinen). Muutamaa viikkoa myöhemmin hyökkääjät vetäytyivät pois.

Sota ei kuitenkaan loppunut, vaan jatkui vielä talvella 1496. Venäläiset tekivät retkiä Pohjois-Pohjanmaalle, Karjalaan, Savoon ja Hämeeseen. Seuraavana keväänä Knut Posse purjehti yhdessä Svante Sturen kanssa Ivangorodiin, jossa he polttivat linnan ja ottivat mukaansa ryöstösaalista. Vuoden 1497 maaliskuussa Posse neuvotteli Novgorodissa yli 50 vuotta kestäneen aselevon.

## Lähteet
* 
*
Suomen puolustuspolitiikka

**Puolustuspolitiikka** on Suomessa määritetty kattamaan maanpuolustuksen tehtäviä ja yleisjärjestelyjä koskevaa päätöksentekoa ja poliittista ohjausta. Lisäksi siihen luetaan osallistuminen kansainvälistä rauhaa ja turvallisuutta ylläpitäviin sotilaallisiin toimiin.

On huomattava, että eri maat määrittelevät puolustuspolitiikan eri tavoin johtuen pääasiallisesti erilaisista historiallisista kokemuksista. Esimerkiksi yhdysvaltalainen tai englantilainen käsitteistö ei noudata mannereurooppalaista tai pohjoismaista käytäntöä, koska tarvetta oman maa-alan konkreettiseen puolustamiseen ei siellä ole ollut pitkään aikaan. Englanninkielessä puolustuspolitiikka (*defence policy*) onkin jo kauan tarkoittanut yleisesti sotilaspolitiikkaa ja puolustus on voitu suorittaa kaukana kotimaasta ja myös hyökkäyksellisin keinoin "kansallisten etujen puolustamisena".
## Puolustuspoliittinen päätöksenteko Suomessa

Sodanjälkeisessä Suomessa puolustuspoliittinen päätöksenteko on ollut vahvasti hallituksen ja eduskunnan käsissä. Perusratkaisuja valmisteltiin ensin vuosina 1945–1949 toimineessa puolustusrevisiokomiteassa, johon kuului kansanedustajia, upseereita ja eräitä vasemmistopuolueiden yliedustusta tasapainottaneita jäseniä. Puolustusneuvosto aloitti toimintansa vuonna 1958 ja sai merkittävän roolin kokonaismaanpuolustuksen toimintojen johdossa. Sen jäseninä oli keskeisiä ministereitä, upseereita ja muutamia muita puolustusvalmistelujen kannalta tärkeitä henkilöitä.

Puolustusvoimien rahoitusongelmat ja voimistunut puolustuskritiikki antoivat aiheen parlamentaaristen puolustuskomiteoiden käytölle maanpuolustuksen kehittämisohjelmien linjaukseen. Lähes kaikkien puolueiden edustus takasi valmistelutyön laajapohjaisuuden, ja sen tarkoituksena oli eduskunnan sitouttaminen komiteoiden esityksiin. Komiteoiden suosittelemat rahoitusohjelmat eivät kuitenkaan toteutuneet täysimääräisinä, eivätkä kaikki osapuolet olleet tyytyväisiä puolustuskomiteoiden taipumukseen puuttua turvallisuuspoliittisiin linjauksiin.

Kolmas parlamentaarinen puolustuskomitea vuonna 1981 jäi sarjan viimeiseksi. Sitten kokeiltiin puolustuspoliittisia toimikuntia, joilla ei ollut parlamentaaristen puolustuskomiteoiden kaltaista poliittista painoa. Vuonna 1995 valtaan noussut laajapohjainen hallituskokoonpano ei enää antanut puolustuspoliittista valmistelua pois käsistään. Kaksi turvallisuus- ja puolustuspoliittista selontekoa (1997 ja 2001) valmisteltiin hyvin hallituskeskeisesti. Puolustusneuvoston lakkauttaminen ja korvaaminen ministerivaliokunnalla ja puolustusministeriöön keskitetyllä valmisteluorganisaatiolla liittyi omaksuttuun hallituskeskeiseen linjaan. Vuosien 2005 ja 2009 selonteot jatkoivat samalla linjalla.

## Katso myös
* Turvallisuuspolitiikka
* Suomen puolustusvoimat

## Lähteet
Tietorakenne

**Tietorakenne** on tietojenkäsittelyssä esiintyvä termi, joka tarkoittaa tapaa säilöä ja käsitellä dataa tietokoneella tyypillisesti tietokoneen muistissa tietokoneohjelman suorituksen aikana. Tiedostoihin tallennetun tiedon järjestämisestä (siirtäminen, pysyvä säilytys) käytetään termiä tiedostomuoto. Säilömistä tai toiselle koneelle siirtämistä varten tietorakenteet on serialisoitava tarkoitukseen sopivassa muodossa.

## Taustaa
 
Algoritmit riippuvat tietorakenteiden suunnittelusta. Tietorakenteen vaihtaminen ei vaikuta algoritmin *oikeellisuuteen*, mutta se voi tarjota vaihtoehtoja ja vaikuttaa operaatioiden tehokkuuteen, jolloin suorituskyky voi parantua dramaattisesti. 

Matematiikassa muuttujat luokitellaan tiettyjen tärkeiden piirteiden mukaan, josta esimerkkinä jakaminen reaali- ja kompleksilukuihin tai joukkoihin arvoja. Luokittelu on vähintään yhtä tärkeää tietojen käsittelyssä ja muuttujilla, vakioilla, lausekkeilla ja aliohjelmilla on tietty tyyppi. Tyyppien lisäksi yleiskäyttöisen ohjelmointikielen on tarjottava menetelmä koostaa tietoa rakenteisiin. Rakenteet voivat vaihdella yksinkertaisista monimutkaisiin ja ne voivat olla kiinteitä tai dynaamisesti muodostettuja.

Taulukko on yksi tunnetuimmista tietorakenteista koska monissa kielissä kuten Fortran ja ALGOL se on ainoa eksplisiittisesti saatavilla oleva tietorakenne. Taulukko on homogeeninen tietorakenne, joka koostuu komponenteista, jotka ovat kaikki samaa tyyppiä (perustyyppi). Taulukkoa voi käyttää hajasaantina ja jokaiseen elementtiin voi lukea ja kirjoittaa missä tahansa järjestyksessä. Taulukossa yksittäiseen elementtiin viitataan indeksillä, joka voi olla eri tyyppiä kuin taulukon perustyyppi.

Monissa tapauksissa tarvitaan tietojen yhdistelmää esimerkiksi koordinaattijärjestelmä voi vaatia pisteelle kahta numeroa ilmaistuna tai luonnolliseen henkilöön voidaan liittää etu- ja sukunimi, syntymäpäivä ja niin edelleen. Yhdistelmätyypistä käytetään tietojenkäsittelyssä termiä tietue. Eri yhdistelmätyyppejä voi muodostaa kielestä riippuen muun muassa `struct` tai `tuple` -tyyppeinä, joissa ensimmäisessä jäsenkentät ovat nimettyjä kun taas jälkimmäisessä ne eivät ole: tämä vaikuttaa tietojen käsittelyn helppouteen.

Joukko on taulukon ja tietueen ohella perustava käsite, joka voi sisältää x kappaletta muun tyyppistä elementtiä.

## Tietorakenteita
* Pino
* Jono
* Pakka
* Rengaspuskuri
* Taulukko
* Linkitetty lista
* Puu
* Hajautustaulu

## Spatiaaliset tietorakenteet
Spatiaalinen tietorakenne on sellainen tietorakenne, jossa määrätyn etäisyysmitan perusteella lähimmän alkion hakeminen on tehokasta. Spatiaalisia tietorakenteita euklidiseen avaruuteen ovat 3D-grafiikassa paljon käytetyt **bsp-puu** ja **kd-puu**.

## Katso myös
* Tiedostojärjestelmä
* Luokka (ohjelmointi)

## Lähteet

## Kirjallisuutta
* 
* 

## Aiheesta muualla
* Type Theory
Hidalgo (täsmennyssivu)

**Hidalgo** voi tarkoittaa ainakin seuraavia:

* ''Hidalgo'', perinteinen espanjalaisen aatelisen nimitys
* Hidalgo, osavaltio Meksikossa
* Hidalgo, kaupunki Nuevo Leónin osavaltiossa, Meksikossa
* Hidalgon piirikunta, piirikunta New Mexicossa
* Hidalgon piirikunta, piirikunta Texasissa
* *[[Hidalgo (elokuva)|Hidalgo]]*, John Fuscon käsikirjoittama elokuva
*944 Hidalgo, asteroidi

Sukunimenä:
* Anne Hidalgo (s. 1959), Pariisin pormestari
* Martha Erika Alonso Hidalgo (1973–2018), meksikolainen poliitikko
* Michel Hidalgo (1933–2020), ranskalainen jalkapalloilija ja valmentaja
* Miguel Hidalgo y Costilla (1753–1811), meksikolainen pappi, Meksikon itsenäisyysliikkeen alkuunpanija
Hidalgo

**Hidalgo** on osavaltio Meksikossa. Se on nimetty meksikolaisen itsenäisyystaistelija Miguel Hidalgon mukaan. Osavaltio sijaitsee kokonaan sisämaassa ja sen pinta-ala on  20 846  neliökilometriä ja asukasluku noin 2,8 miljoonaa. Osavaltion pääkaupunki on Pachuca.  Osavaltio jakautuu 74 kuntaan.

## Lähteet
Michoacán

**Michoacán** (koko nimi **Michoacán de Ocampo**) on osavaltio Meksikossa. Se sijaitsee Tyynen valtameren pohjoisrannikolla. Osavaltion pinta-ala on 59 864 neliökilometriä ja asukasluku noin 4,6 miljoonaa (2014). Michoacánin pääkaupunki on Morelia, joka tunnettiin aiemmin nimellä *Valladolid*. Osavaltio jakautuu 113 kuntaan. 19. syyskuuta 1985 Michoacánissa tapahtui magnitudin (Mw) 8,0 maanjäristys, jossa kuoli arviolta 6 000 – 30 000 ihmistä.

## Lähteet

## Aiheesta muualla
Morelos

**Morelos** on osavaltio Meksikossa. Sen pinta-ala on 4&nbsp;893 neliökilometriä, joten se on valtion toiseksi pienin osavaltio. Morelosin pääkaupunki on Cuernavaca. Osavaltion asukasluvuksi arvioitiin vuonna 2014 noin 1,9 miljoonaa.

Morelos sijaitsee Meksikon etelä-keskiosassa, jota kutsutaan maan vilja-aitaksi. Sielä kasvatetaan neilikoita ja muita kukkia vientiin, sekä maissia, tomaatteja ja avokadoja.  Osavaltion pohjois- ja itäosat ovat vuoristoisia. Morelosin luoteisosassa on kolmen kraatterijärven ympärille perustettu Lagunas de Zempoalan kansallispuisto. Osavaltiossa on viisi muutakin kansallispuistoa. 

## Lähteet
Nuevo León

**Nuevo León** on osavaltio Meksikossa. Sen pääkaupunki on Monterrey. Osavaltion pinta-ala on 64&nbsp;220 neliökilometriä ja asukasluku vuonna 2014 noin viisi miljoonaa. Osavaltio jakautuu 43 kuntaan. 

Nuevo León sijaitsee Yhdysvaltojen vastaisella rajalla. Sen naapuriosavaltioita ovat Tamaulipas idässä, San Luis Potosí etelässä sekä Zacatecas ja Coahuila lännessä. Osavaltion poikki kulkee Sierra Madren vuorijono. Vuorten pohjoispuolella on Rio Granden laakea jokilaakso, jonka kuiva ilmasto suosii vain kaktuksia ja pensaikkoa.

Nuevo Leónin maisemassa on vuoria, luolia, rotkoja, kanjoneita ja vesiputouksia. Ne houkuttelevat matkailijoita kiipeilemään ja vaeltamaan.

Nuevo León on Meksikon rikkainta aluetta ja siellä sijaitsevalla San Pedro Garza Garcíalla on latinalaisen Amerikan kaupungeista korkein bruttokansantuote. 

Osavaltion talouselämän ytimenä on öljynjalostus, kevyt ja raskas teollisuus. Siellä tuotetaan rautaa, terästä ja kemikaaleja. Tuotantotalous tuottaa 27 % bruttokansantuotteesta, palvelut 22 %, kauppa 19 % ja maanviljelys vain kaksi prosenttia.

Alueella on liikkunut metsästäjä-keräilijöitä jo 8900 vuotta eaa., mutta espanjalaisten konkistadorien tullessa siellä ei ollut suuria asutuskeskuksia.

## Lähteet
Oaxaca

**Oaxaca** [wa'haka] on Meksikon osavaltio. Se rajoittuu lännessä Guerreroon, luoteessa Pueblaan, pohjoisessa Veracruziin ja idässä Chiapasiin. Oaxacasta etelään sijaitsee Tyynimeri. Osavaltion pinta-ala on 93&nbsp;793 neliökilometriä, joten se on Meksikon viidenneksi suurin osavaltio. Asukkaita Oaxacassa on lähes neljä miljoonaa (2013). Osavaltion pääkaupungin nimi on Oaxaca de Juárez.

Oaxacan asukkaista 37 prosenttia puhuu alkuperäiskieliä. Osavaltioon on rekisteröity kuusitoista eri alkuperäiskansaa, kuten sapoteekit, amuzgot ja chochot. Maatalous on osavaltion suurin työllistäjä, ja se tuottaa noin 15 prosenttia bruttokansantuotteesta. Kaupallisesti tärkeimpiä viljelykasveja ovat kahvi ja mangot; maissia ja papuja viljellään omaan käyttöön. Palveluala on kasvamassa.

## Lähteet

## Aiheesta muualla
Nayarit

**Nayarit** on osavaltio Meksikon länsiosassa. Sen naapuriosavaltiot ovat Sinaloa, Zacatecas, Durango ja Jalisco. Lännessä Nayarit rajoittuu Tyyneen valtamereen. Osavaltion pääkaupunki on Tepic. Nayaritiin kuuluvat mm. Mexcaltitánin ja Islas Tres Maríasin saaret. 

Osavaltion pinta-ala on 27 815 neliökilometriä ja asukasluku noin 1,2 miljoonaa (2014).

## Lähteet

## Aiheesta muualla
Draken kaava

**Draken kaava** on yhdysvaltalaisen astrofyysikko Frank Draken 1960-luvulla kehittämä kaava, jolla arvioidaan elollisten planeettojen ja älykkäiden sivilisaatioiden tämänhetkistä määrää kotigalaksissamme Linnunradassa.

Kaavassa otetaan vaiheittain huomioon oikeanlaisten tähtien lukumäärä, tällaisten tähtikuntien elämänvyöhykkeellä kiertävien ja muutenkin elinkelpoisten planeettojen määrä, sekä tällaisten planeettojen todennäköisyydet tuottaa elämää, älyllistä elämää, ja lopulta myös teknologinen sivilisaatio, ottaen huomioon myös sellaisten keskimääräinen elinikä. Kaavalla voidaan saada hyvin vaihtelevia tuloksia, jotka riippuvat muuttujille annetuista todennäköisyyksistä.

Kaavan matemaattinen muotoilu:

:N = R^{*} ~ \cdot ~ f_{p} ~ \cdot ~ n_{e} ~ \cdot ~ f_{l} ~ \cdot ~ f_{i} ~ \cdot ~ f_{c} ~ \cdot ~ L

missä:

:**N** on Linnunradassa elävien sivilisaatioiden määrä, jotka pystyvät viestimään.

ja

:**R*** on Linnunradassa syntyvien tähtien määrä vuodessa.
:**f<sub>p</sub>** on niiden tähtien osuus, joilla on ympärillään planeettoja.
:**n<sub>e</sub>** on keskiarvo niiden planeettojen määrästä aurinkonsa ympärillä, joille voisi kehittyä elämää.
:**f<sub>l</sub>** on todennäköisyys monelleko edellä mainitulle planeetalle voisi syntyä elämää.
:**f<sub>i</sub>**  on todennäköisyys miten usein syntynyt elämä edelleen kehittyy älylliseksi elämäksi.
:**f<sub>c</sub>** on todennäköisyys moniko älyllisestä elämästä kehittää viestintätekniikan, jolla se voi olla yhteydessä muihin sivilisaatioihin.
:**L**  on teknologisesti kehittyneen sivilisaation odotettu elinikä.

Vuonna 2024 astronomit Robert Stern ja Taras Gerya arvioivat Draken kaavan pohjalta, että sivilisaatiota tukevia planeettoja on Linnunradan planeetoista vain 0,0034–0,17 prosenttia. Kun otetaan huomioon ihmisen kaltaisen älykkyyden kehittymisen vaikeus, on tämän laskelman pohjalta mahdollista, että maapallon sivilisaatio on koko galaksin ainoa lajissaan.

## Katso myös

* Fermin paradoksi
* SETI
* Astrobiologia

## Lähteet

## Aiheesta muualla

* Risto Selin: Draken kaava. Teoksessa 
* Flash-sivu, jolla voi laskea Draken yhtälön syötetyillä arvoilla 
* Beyond the Drake Equation  Douglas S. Jones
* Drake equation Tutorial
Puebla

**Puebla** on osavaltio Meksikossa. Myös sen pääkaupunki on nimeltään Puebla. Osavaltion pinta-ala on 34 290 neliökilometriä ja asukasluku noin 6,5 miljoonaa (2020). Osavaltio jakautuu 217 kuntaan.

Puebla on vuoristoista aluetta, korkeimmat huiput ovat Citlaltépetl ja Malinche.

Pueblan kaupunki perustettiin Intiaanien kylissä vaeltelevien espanjalaisten irtolaisten asuttamiseksi. Fransiskaani Toribio Motolinía kertoo historiateoksessaan miten Uuden Espanjan toinen audiensia antoi vuonna 1531 määräyksen perustaa Ciudad de Los Ángelesin espanjalaisen irtolaisväestön asuttamiseksi ja saattamiseksi elämisen alkuun. 

”Tämän kylän rakentamisen saivat aikaiseksi pienemmät veljet, jotka pyysivät Audiensialta lupaa saada rakentaa espanjalaisia varten kylän, jossa asuisi ihmisiä, jotka raivaisivat peltoja ja viljelisivät niitä samalla tavoin kuin mitä tehdään Espanjassa, johon täkäläisellä maalla on hyvin suuri valmius ja edellytykset. Kaikki eivät odota saavansa jako-osuutta intiaaneista, jonka vuoksi pitäisi perustaa kyliä, joihin koottaisiin paljon kristittyjä, jotka tällä hetkellä kuljeskelevat toimettomina maankiertäjinä. Samalla intiaanit oppisivat viljelemään maata Espanjan tapaan.”

## Fransiskaani Toríbio Motolinía kertoo kaupungin perustamisesta

Toríbio Motolinía, joka oli mukana perustamassa Pueblaa, kertoo, miten Tlaxcalasta saapui tuhat intiaania auttamaan rakennustöissä. Cholulasta saapui viisisataa auttajaa. Tulijat toivat rakennustarvikkeet mukanaan. Muodostettiin asutus, jossa oli neljäkymmentä tonttia. Suunnitelmaan kuului, että kukin asukas saisi käyttöönsä kolmen kuukauden ajaksi  viisikymmentä intiaania, joista kaksikymmentä maatöihin ja kolmekymmentä rakennustöihin. Alussa kylä oli epäonninen mm. runsaiden sateiden ja kylmyyden vuoksi. Paikalliset encomenderot koettivat saada rakentajien yrityksen epäonnistumaan. Vuonna 1534 paikalla oli enää kolmekymmentäkolme asukasta, joista eräs oli Marina Muños kolmen lapsensa kanssa. Mutta jo Motolinían aikana kylä oli kasvanut maan toiseksi suurimmaksi kaupungiksi.  

”Intiaanit saapuivat laulaen, kantaen lippujaan rumpujen päristessä. Jotkut toiset saapuivat tanssivien poikien saattamina.”

## Lähteet
Jalisco

**Jalisco** (virallisesti **** eli Jaliscon vapaa ja suvereeni osavaltio) on osavaltio Meksikossa. Sen pinta-ala on 79 085 neliökilometriä, mutta joidenkin kuntien omistuksesta on kiistaa Jaliscon ja sen naapuriosavaltioiden välillä. Jaliscon naapuriosavaltiot ovat Nayarit, Zacatecas, Aguascalientes, San Luis Potosí, Guanajuato, Colima ja Michoacán. Lännessä osavaltio rajoittuu Tyyneen valtamereen. Jaliscon asukasluku on noin 7,3 miljoonaa.

Osavaltion pääkaupunki on Guadalajara, joka yhdessä Tonalán, Tlaquepaquen, Tlajomulcon ja Zapopanin kanssa muodostaa Guadalajaran metropolialueen. Jalisco tunnetaan mm. mariachi-musiikin syntymäpaikkana. Osavaltio jakautuu 124 kuntaan.

## Lähteet

## Aiheesta muualla
Querétaro

**Querétaro** (virallinen nimi: **Querétaro de Arteaga**) on osavaltio Meksikossa. Sen pääkaupunki on Santiago de Querétaro, mutta siitäkin käytetään joskus nimeä Querétaro. 

Querétaro rajoittuu pohjoisessa San Luis Potosíin, lännessä Guanajuatoon, idässä Hidalgoon, kaakossa Estado de Méxicoon ja lounaassa Michoacániin. Osavaltion pinta-ala on 11&nbsp;684 neliökilometriä ja asukasluku noin 1,97&nbsp;miljoonaa (2014).

## Lähteet

## Aiheesta muualla
Jaffa

**Jaffa** (hepreaksi "kaunis") tarkoittaa ainakin seuraavia asioita:

* Jaffa, kaupunki Israelissa
* Jaffa, appelsiinilajike
* Jaffa, Hartwallin valmistama appelsiininmakuinen virvoitusjuoma
* jaffa, *Tähtiportti*-televisiosarjassa esiintyvä rotu
* Jaffa-keksi, keksityyppi
* *[[Jaffa (vuoden 2009 elokuva)|Jaffa]]*, vuoden 2009 israelilainen elokuva
* *[[Jaffa (vuoden 2013 elokuva)|Jaffa]]*, vuoden 2013 intialainen elokuva.
San Luis Potosí

**San Luis Potosí** on osavaltio Meksikossa. Sen pinta-ala on 60 983  neliökilometriä ja asukasluku noin 2,7 miljoonaa (2014). Myös osavaltion pääkaupunki on nimeltään San Luis Potosí. 
Osavaltio jakautuu 58 kuntaan.

## Lähteet

## Aiheesta muualla
Montpellier

**Montpellier** ( tai ; ) on  Hérault’n departementin pääkaupunki Etelä-Ranskassa Lèzjoen varrella lähellä Välimeren rantaa 125 kilometriä Marseillesta luoteeseen. Kaupunki perustettiin 700-luvulla markkinapaikan ympärille. Montpellier on Ranskan viidenneksi suurin yliopistokaupunki Pariisin, Toulousen, Lillen ja Lyonin jälkeen. Asukkaita vuonna 2006 oli 251&nbsp;634 ja lähialueet mukaan luettuna noin 460&nbsp;000. Montpellier on vilkas ja kansainvälinen opiskelijakaupunki (n. 60&nbsp;000 opiskelijaa). 

Montpellier on vilkas viinikaupan keskus vuotuisine messuineen. Kaupungissa on kemian-, elektroniikka-, elintarvike- ja tekstiiliteollisuutta.

## Historiaa
Kaupungin kuuluisa yliopisto on perustettu 1289. Jouduttuaan Ranskalle 1349 Montpellier koki nousukauden yliopistonsa huomattavan lääketieteellisen tiedekuntansa ansiosta.

Kaupunki oli hugenottien, Ranskan reformoidun uskontunnustuksen puolustajien keskuspaikkoja, jonka Ludvig XIII valtasi vuonna 1622.

Nykyaikainen kehitys alkoi rautatien tulon mukana 1800-luvun puolivälissä.

## Merkittävimmät nähtävyydet

* kaupungin historiallinen keskus L’Écusson
* goottilainen Saint Pierren katedraali, Le Cathédrale Saint Pierre 1300-luvulta
* Saint Annen kirkko, L’église Saint Anne
* L’église Saint Roch
* keskusaukio La Place de la Comedie, ooppera L’Opéra Comédie ja suihkulähde La Fontaine des Trois Grâces
* Musée Fabre taidekokoelmineen
* Charles de Gaullen puistokatu (L’Esplanade Charles-de-Gaulle)
* kongressipalatsi Le Corum, jossa sijaitsee mm. ooppera L’Opéra Berlioz
* oikeuspalatsi Le Palais de Justice
* Ludvig XIV:n riemukaari vuodelta 1691
* Ludvig XIV:n patsas Peyroun aukiolla
* Saint Clément’n akvedukti L’aqueduct de Saint-Clément
* akveduktin päähän rakennettu La Fontaine du Peyrou vuodelta 1766
* Lunaret’n eläintarha Zoo de Lunaret
* suihkulähde La Fontaine du Nombre d’Or, Le Quartier d’Antigone
* maan vanhin kasvitieteellinen puutarha Le jardin des plantes, perustettu 1593
* kaupungin vanhan osan idylliset kujat 1600–1700-luvulta peräisin olevine rakennuksineen
* aukio La Place du Marché aux fleurs
* Ursulines’n luostari, Le Couvent des Ursulines
* hallintoalueen virasto, La préfecture de Montpellier
* torni La tour de la Babote
* torni La ”tour des Pins”, joka on toiminut muinoin naisvankilana
* joki Les rives du Lez ja suihkulähde Jet d’eau du Lez

## Urheilu
Jalkapallojoukkue Montpellier Hérault SC pelaa Ranskan pääsarjassa.

## Koulutus
* École nationale de l’aviation civile
* EPITECH
* Montpellier Business School

## Lähteet

## Aiheesta muualla
Sagan

**Sagan** voi tarkoittaa muun muassa seuraavia asioita:

## Paikkoja
* Żagań, kaupunki Länsi-Puolassa, saksan- ja ranskankieliseltä nimeltään Sagan

## Henkilöitä
* Carl Sagan, yhdysvaltalainen tähtitieteilijä, tietokirjailija ja skeptikko
* Françoise Sagan, ranskalainen kirjailija
* Jeanne Sagan, yhdysvaltalainen muusikko, All That Remains -yhtyeen basisti
* Peter Sagan, slovakialainen maantiepyöräilijä

## Muuta
* 2709 Sagan, Carl Saganin mukaan nimetty asteroidi
* Sagan (elokuva), Françoise Saganista kertova vuoden 2008 elokuva
Sonora

**Sonora** on osavaltio Meksikossa. Sen naapuriosavaltiot ovat Chihuahua, Sinaloa ja Baja California. Lännessä Sonora rajoittuu Kalifornianlahteen. Sonoran alue on hyvin kuivaa ja sen alueella on Sonoran aavikkoa.

Osavaltion pinta-ala on 179 503 neliökilometriä ja asukasluku vuonna 2014 noin 2,9 miljoonaa.

Osavaltio jakautuu 72 kuntaan ja sen pääkaupunki on Hermosillo.

## Lähteet

## Aiheesta muualla

*Osavaltion sivusto
Tabasco

**Tabasco** on osavaltio Meksikossa. Sen pääkaupunki on Villahermosa. Osavaltion pinta-ala on  ja asukasluku noin  (2000). Tabasco jakautuu . Tabasco sijaitsee Meksikonlahden etelärannalla ja sillä on rajaa Guatemalan kanssa.

Tabasco on pääpiirteiltään rannikkotasankoa, jota halkovat joet kuten Grijalva ja Usumacinta. Alue on runsassateinen ja sademetsän peittämä. Vuoden 2007 tulvissa loka–marraskuussa noin  Tabascosta oli rankkasateiden vuoksi veden peitossa.

Tabasco on toinen Meksikon öljyntuotantoalueista Campechen ohella.

## Lähteet

## Aiheesta muualla
Tamaulipas

**Tamaulipas** on osavaltio Meksikossa. Sen naapuriosavaltiot ovat Veracruz, San Luis Potosí ja Nuevo León. Idässä Tamaulipas rajoittuu Meksikonlahteen. Osavaltion pääkaupunki on Ciudad Victoria. Tamaulipasin pinta-ala on 80 175 neliökilometriä ja asukasluku noin 3,5 miljoonaa. Osavaltio jakautuu 43 kuntaan. 

Tamaulipas sijaitsee Meksikon koilliskulmassa. Sen länsi- ja lounaisosissa on suuria vuoristoja, muualla maasto on kukkuloiden hallitsemaa. Joet Rio Grande, Conchos, Soto la Marina, Guayalejo ja Pánuco virtaavat vuorilta Meksikonlahteen. Rantaviivalla on hiekkasärkkien merestä rajaamia laguuneita. Meksikonlahden lämpimien vesien takia ilmasto on lämmin ja kostea. Tärkeimmät elinkeinot ovat maanviljely, kalastus ja turismi. 

## Lähteet

## Aiheesta muualla
Tlaxcala

**Tlaxcala** on osavaltio Meksikossa. Myös osavaltion pääkaupungin nimi on Tlaxcala. Tlaxcala on Meksikon pienin osavaltio, sen pinta-ala on 3 991  neliökilometriä. Asukkaita osavaltiossa on noin 1,1 miljoonaa.

Tlaxcalan seuduilla asuivat muinoin tlaxcalteekit, jotka espanjalainen konkistadori Hernán Cortés painosti asteekkeja vastaan. Tlaxcalteekit olivat pieni heimo keskellä nykyistä Meksikoa.

## Lähteet

## Aiheesta muualla
Sinaloa

**Sinaloa** on osavaltio Meksikossa. Se sijaitsee Meksikon länsiosassa,  Tyynenmeren rannalla. Osavaltion asukasluku on noin kolme miljoonaa (2020) ja pinta-ala 57&nbsp;377 neliökilometriä. Osavaltion pääkaupunki on Culiacan. Muita suuria kaupunkeja ovat Mazatlán ja Los Mochis.

Sinaloan länsireuna on rannikkotasankoa, itäreuna vuoristoa. Näiden välissä on laaksojen ja kukkuloiden vyöhyke. Joet virtaavat osavaltion poikki Sierra Madren vuoristosta Kalifornianlahteen, suurimmat niistä ovat Fuerte ja Sinaloa.

Sinaloan talouden perusta on maatalous, joka perustuu keinokasteluun. Sen turvin osavaltio on Meksikon johtava riisin ja vihannesten tuottaja. 

Osavaltiolla on pitkä historia huumeiden kauttakulkupaikkana: Mazatlán on Meksikon suurin Tyynenmeren puoleinen satama, ja sen kautta on kulkenut niin oopiumia Kiinasta kuin kokaiinia Kolumbiasta.

## Lähteet

## Aiheesta muualla
Maailmankaikkeudesta (Aristoteles)

**Maailmankaikkeudesta** (; ) on Aristoteleen nimiin laitettu kosmologiaa käsittelevä teos. Teos on muodoltaan Aleksanteri Suurelle kirjoitettu kirje. Se käsittelee teosten *[[Syntymisestä ja häviämisestä]]* ja *[[Meteorologia (Aristoteles)|Meteorologia]]* aiheita populaarimpaan tyyliin.

Teoksen tyyli on täysin vieras Aristoteleelle. Siksi sitä on pitkään pidetty epäperäisenä. Teos saattaa olla käännös samannimisestä Apuleiuksen teoksesta. Jotkut ovat kuitenkin panneet sen stoalaisen Khrysippoksen nimiin.

## Lähteet

* Smith, William: *[http://www.ancientlibrary.com/smith-bio/ Dictionary of Greek and Roman Biography and Mythology] * 

## Kirjallisuutta

* Aristotle: *On the Cosmos*. Teoksessa  Kreikankielinen alkuteksti ja englanninkielinen käännös.
Nikolai Merkuškin

**Nikolai Ivanovitš Merkuškin** (Николай Иванович Меркушкин) on Venäjän federaatioon kuuluvan Mordvan tasavallan johtaja, joka hoitaa sekä presidentin että pääministerin tehtävät. Hän on syntynyt 5. helmikuuta 1951 Novyje Verhissyssä Mordvassa. Ennen poliittista uraansa Merkuškin toimi sähköinsinöörinä. Hänellä on vaimo ja kaksi poikaa.

Merkuškin on toiminut Mordvan presidenttinä vuodesta 1995 lähtien. Hänet on valittu uudelleen 1998 ja 2003 pidetyissä vaaleissa. Vuonna 2003 häntä äänesti 80&nbsp;% äänioikeutetuista. Merkuškin on pysynyt suosittuna johtajana, koska hänen valtakaudellaan Mordvan talous on pysynyt vakaana ja lisäksi palkat ja eläkkeet on maksettu ajallaan. Hän on myös estänyt muiden varteen otettavien ehdokkaiden asettumisen ehdolle vaaleihin.
Iron Man (kappale)

**Iron Man** on yksi Black Sabbath -yhtyeen tunnetuimmista kappaleista. Ensimmäisen kerran se julkaistiin vuonna 1970 *[[Paranoid (Black Sabbathin albumi)|Paranoid]]*-albumin mukana ja seuraavan vuoden puolella se ilmestyi singlenä Yhdysvalloissa ja Kanadassa. Kappaleesta muodostui yhtyeen suurin hitti Yhdysvalloissa (sijoitus 52.)

## Sisältö
Kappale tunnetaan tarinastaan ja riffistään. Sanoitus kertoo tarinan miehestä, joka matkustaa ajassa varoittamaan ihmiskuntaa maailmanlopusta. Aikamatkan aikana hän kuitenkin muuttuu teräkseksi osuessaan suureen magneettikenttään. Kukaan ei usko hänen varoitustaan, mistä mies suuttuu. Se, että kiittämättömät ihmiset eivät auta häntä, eivätkä piittaa hänestä, saa hänet raivostumaan ja hautomaan kostoa. Lopulta hän vapautuu ja tappaa kaikki:

Kappaleen sanoittanut basisti Geezer Butler selitti vuonna 1973 antamassaan haastattelussa, että kappaleen sisältö tarkoittaa ihmistä, josta yksinäisyys luo hirviön.

Laulusolisti Ozzy Osbournen alussa lausuma fraasi ”I am Iron Man!” toteutettiin talk box -laitteen avulla.

”Iron Manin” riffiä käytetään usein televisiossa ja elokuvissa, esimerkkeinä Terminator, Detroit Rock City, Late Night with Conan O'Brien, Beavis ja Butt-head, School of Rock ja Futurama. Samoin *[[Iron Man (elokuva)|Iron Man]]* -elokuvan trailerissa sekä lopputeksteissä.

## Lähteet

## Aiheesta muualla
* Black Sabbath "Iron Man" YouTubessa